Kaelo ya Batho Fela e e Kaga go Kwadisa Di-Domain
Ketapele | Go Kwadisa Domain e ntshwa | Go Dira Diphetogo mo Leineng la Domain |
Go Dira Diphetogo mo Bukaneng | Go Phimolwa ga Domain | Go Rarabolola Mathata |
Go Boela kwa Tsebeng ya Ntlha
Tota Leina la Domain ke eng?
Ke ka ntlha yang ke tshwanela go kwadisa Leina la Domain?
Nka kwadisa jang Leina la me la Domain?
A nka tlhopha leina lepe fela la Domain le ke le ratang?
Nka bona jang gore a Leina la Domain le ka kgona go dirisiwa kgotsa nnyaa?
Nka bona kae Foromo ya go Dira Kopo?
Ke tshedimosetso efe e ke tlileng go tlhoka go e dirisa go tlatsa Foromo eno?
Go tshwana le nommoro ya mogala, leina la Domain ke selo se se kgethegileng seo se supang setsha se se rileng go World Wide Web. Khomputara nngwe le nngwe e e leng mo Inthaneteng e na le aterese e e kgethegileng ya dinommoro ya Porothokholo ya Inthanete ya go tshwana le 131.215.3.29. Dinommoro tseno ga di motlhofo mo bathong bao ba di dirisang mme ebile ga go na sepe mo go tsone se se bontshang gore ke eng se se leng mo atereseng eno.
Leina la domain le thusa motho go le gakologelwa leo eseng fela gore le motlhofo go gakologelwa mme gape le kgona go bontsha motho gore ke eng se se leng go Web Site. Go motlhofo go gakologelwa old-books.www.pf677.com go gaisa 121.202.7.23 mme, fa e le gore o motho yo o kgobokanyang dibuka tsa bogologolo, o kgona go lemoga gore setsha seno se tlile go nna le tshedimosetso e e kgatlhisang mo go wena.
Maina a Di-Domain a dira go tshwana fela le dikhoutu tsa go lootsa mogala fa o di bala go ya kwa morago. Karolo ya ntlha ya leina leno e supa setsha se se rileng sa inthanete, ya bobedi e bontsha setlhopha ka kakaretso seo setsha seno sa inthanete se welang mo go sone mme karolo ya boraro ke khoutu ya naga eo setsha seo sa inthanete se kwadisitsweng mo go yone. Ka sekai, absa.www.pf677.com e bolela setsha sa inthanete sa Banka ya Absa. Setsha seno sa inthanete se kwadisitswe go domain ya kgwebo (co) mo Aforika Borwa (za).
Mo dinageng tsotlhe go na le se se bidiwang Domain Name Servers, eleng dikhomputara tseo di tsayang Leina la Domain le go batlana le Aterese ya Porotokholo ya Inthanete e e tshwanetseng le go fa khomputara ya gago aterese eno gore e ke e kgone go golagana le setsha seno sa inthanete seo o batlang go se etela.